3. ΝΟΜΟΣ ΒΩΙ΄ της 11/13 Φεβρ. 1901 Περί προσωρινής ατελείας πρώτων υλών επί εξαγωγή αυτών μεταπεποιημένων ως βιομηχανικά προϊόντα. Άρθρον μόνον.-Υπό τους όρους των άρθρ. 1-7 του Νόμου ΒΡΝΗ΄ της 13 Φεβρ. 1893, περί προσωρινής ατελείας πρώτων υλών επί εξαγωγή αυτών μεταπεποιημένων εις βιομηχανικά προϊόντα, επιτρέπεται η επί προσωρινή ατελεία εισαγωγή και των επομένων. α)Ξυλείας προς κατασκευήν διαφόρων καμπυλοειδών επίπλων (καθισμάτων). β)Ξυλείας προς κατασκευήν κατόπτρων. γ)Των δια κατασκευήν αλεξηλίων και αλεξιβρόχων χρησιμευόντων σκελετών (μπαστουνίων) εκ ξύλων κοινών, ή εκ κοινών μετάλλων, και των δια τοιαύτα εκ ξύλου, σιδήρου ή άλλου κοινού μετάλλου ακτίνων, ως και των δια τα αλεξήλια και αλεξίβροχα χρησιμευόντων υφασμάτων. δ)Χαρτονίου και χάρτου χρωματιστού προς κατασκευήν κυτίων δι’ εναπόθεσιν σύκων, σταφίδος, καπνού και σιγαρέττων. ε)Χαρτονίου και χάρτου προς κατασκευήν καταστίχων, φακέλλων και ταχυδρομικού χάρτου “ως και τύπων συναλλαγμάτων, διαφημίσεων παντός είδους, ημερολογίων και πάντων των αναγομένων εις την λιθογραφικήν και εκτυπωτικήν τέχνην”. Τα εντός “ ” προσετέθησαν δια του άρθρ. 2 Νόμ. ΓΦΖ΄/1910. ς)Υφασμάτων μεταξωτών, συμμίκτων τοιούτων, μαλλίνων, λινών, βαμβακερών και ελαστικών μεταξωτών και βαμβακερών προς κατασκευήν λαιμοδετών). Το εδάφ. ς΄ κατηργήθη δια του Β.Δ. 6/17 Μαρτ. 1932. ζ)Νημάτων μονοκλώστων από αριθ. 8-24 προς μεταποίησιν εις πολύκλωστα. Σελ. 486(β) Τεύχος Ζ22-Σελ. 12 η)Ζακχάρεως προς κατασκευήν γλυκισμάτων ή ζακχαροπήκτων εξ εγχωρίων λεμονίων, νεραντζίων, περγαμότων, κίτρων, φραπών και πορτοκαλίων, «και λοιπών εσπεριδοειδών» και εξ άνθους των αυτών δένδρων, εξ ων παράγονται τα είδη ταύτα. Τα εντός « » προσετέθησαν δια του άρθρ. 1 Νόμ. 3214/1924. θ)Νημάτων βαμβακερών προς πλέξιμον φανελλών και περιποδίων. 